ભાજપના મતદારોની સંખ્યા જોઇએ તો દસમાંથી આઠ સીટો એ સરળતાથી જીતી જવાની જ હતી.

સમાજવાદી પાર્ટીને એક સીટ મળી જતી અને બસપાને કદાચ કંઈ જ ના મળતું.

કારણ કે ભાજપના 324 અને સમાજવાદી પાર્ટીના 47 સીટોની ધારાસભ્યોની તુલનામાં બસપા પાસે માત્ર 19 ધારાસભ્યો છે.

સાત ધારાસભ્યો વાળી કોંગ્રેસ અસ્તિત્વહીન હતી. તેની પાસે ભાજપ વિરોધી 'ધર્મનિરપેક્ષ' ગઠબંધનનું સમર્થન કરવા સિવાય બીજો કોઈ વિકલ્પ નહોતો.

તમને આ પણ વાંચવું ગમશે

ઉત્તર પ્રદેશ વિધાનસભામાં ભાજપના ધારાસભ્યોની દમદાર સંખ્યા હોવાના કારણે ભાજપ સરપ્લસ મતોથી એક બેઠક વધારે આરામથી જીતી શકતી હતી.

નવમી બેઠકમાં પ્રથમ ઉમેદવાર અનિલ અગ્રવાલને 12 મત મળ્યા હતા.  પરંતુ બીજી પસંદગી સાથે તેમણે 100થી વધુ મત મેળવ્યા હતાં. જેથી તેમણે આરામથી 37 મતોનો આંકડો પાર કરી લીધો.

ભાજપ માટે એ સમયે સમસ્યા ઉભી થઈ હતી જ્યારે સપા-બસપાએ એક થઈને ફૂલપુર અને ગોરખપુરમાં થયેલી લોકસભાની પેટાચૂંટણી જીતીને ચર્ચાની દિશા બદલી હતી.

પેટા ચૂંટણીનો બદલો?

ગયા વર્ષે ગુજરાતમાં થયેલી રાજ્યસભાની ચૂંટણીમાં સોનિયા ગાંધીનાં રાજકીય સલાહકાર રહેલા કોંગ્રેસના નેતા અહેમદ પટેલની વિરુદ્ધ એમણે ઉમેદવાર ઊભો કર્યો હ... બીજા 4000 અક્ષરો માટે લેખ ચાલુ રાખો:
તો.

એની પાછળ વિધાનસભા ચૂંટણી પહેલા કોંગ્રેસનું મનોબળ તોડવાની મનછા હતી. પરંતુ તમામ કોશિશો પછી પણ શાહ અહેમદ પટેલને હરાવી શક્યા નહોતા.

અમિત શાહે ઉત્તર પ્રદેશમાં નવમી સીટ માટે આજ પ્રકારનો રસ્તો અપનાવ્યો. આ સીટ સપા-બસપાના ગઠબંધન પાસેથી છીનવી લેવાની રણનીતિ ખુદ શાહે રચી હતી.

આ વધારાની સીટ જીતવાથી ભાજપને તો ફાયદો થયો જ સાથે એક જરૂરી સંદેશ પણ પહોંચી ગયો.

સપાએ એક જ સીટ પર ચૂંટણી લડી અને એના પર જયા બચ્ચનને ઉમેદવારી કરાવી. પરંતુ બસપા પ્રમુખ માયાવતીએ દસમી સીટ પર તેમના પક્ષનો ઉમેદવાર ઉતાર્યો.

તેમને વિશ્વાસ હતો કે એમના ઉમેદવાર ભીમરાવ આંબેડકર માટે સપા તેના વધારાના મત ટ્રાન્સફર કરી દેશે અને થોડાક મત એ પોતે મેળવી લેશે.

રાજનીતિક સગાઈ પર સંકટ

જ્યારે માયાવતીએ ગોરખપુર અને ફૂલપુરમાં સપાના ઉમેદવારોનું સમર્થન કર્યું હતું ત્યારે એમણે સપા પ્રમુખ અખિલેશને સીધો સંદેશ આપ્યો હતો કે એ એમની મદદથી એક રાજ્યસભા સીટ ઇચ્છે છે. અખિલેશે તરત જ આવું કરવા માટે હામી ભણી હતી.

સપા-બસપાનું ગઠબંધન થઈ જવાના કારણે શાહ અને પ્રધાનમંત્રી નરેન્દ્ર મોદીની મુશ્કેલી વધી રહી હતી.

કારણ કે આ બન્ને દળોમાં જાતિનાં આધારે મળતા સમર્થન અને વિખરાયેલા મુસ્લિમોને એક કરીને ઉત્તર પ્રદેશમાંથી ભાજપને હટાવવાની ક્ષમતા છે.

ભાજપનું ગણિત હતું કે અગર જો માયાવતીના ઉમેદવાર રાજ્યસભાની સીટ જીતી ન શકે તો એ સપાને સાથ ન આપવા બદલ જવાબદાર માનશે.

ખાસ કરીને ત્યારે જ્યારે ફૂલપુર અને ગોરખપુરમાં માયાવતીએ દલિતોની વોટ બેંકને એખિલેશના ઉમેદવારો માટે ટ્રાન્સફર કરી દીધી હતી.

માયાવતીના મનમાં સપાના ઇરાદાને લઈને શક પેદા થતો અને દોસ્તી વધે એ પહેલાં જ એમાં તિરાડ પડી જતી.

ગઠબંધન પર ભારે જાતિ 

અખિલેશ અને માયાવતીની સામે એક કે બે રાજ્યસભા સીટો જીતવાથી પણ વધારે પડકારો છે. 

અગર એ આવનારી લોકસભા અને વિધાનસભા ચૂંટણીમાં અલગ અલગ ચૂંટણી લડે છે તો એનાથી ભાજપને ફાયદો થશે. 

અને બન્ને માટે ગઠબંધનમાં ટકી રહેવું આમ પણ મુશ્કેલ હશે.

સમાજવાદી પાર્ટી અને બસપાના સૂત્ર કહે છે કે એમના પર બન્નેના સંબંધો વધારે ગાઢ બનાવવા માટે દબાવ એટલો બધો હતો કે નેતાઓ નજીવી વાતો અને અંદરો અંદરની શંકાના કારણે એને તોડવા નહોતા ઇચ્છતા.

રાજ્યસભા ચૂંટણીમાં ભાજપે તેની રણનીતિ દ્વારા સપા અને બસપાની અંદરની સમજને નબળી કરવાની કોશિશ કરી છે.

એની સાથે જ અમિત શાહે પ્રદેશમાં પાર્ટીના મનોબળને વધારવાનું બળ પ્રદાન કર્યું છે.

ભાજપે યૂપીમાં રાજ્યસભાની નવ...